skond ir-Regola 108 tar-Regoli ta' Proċedura f'isem il-Grupp Verts/ALE lill-Kunsill Suġġett: L-irwol ta' l-UE fil-Kosovo F'nofs Marzu ta' l-2007 l-Mibgħut Speċjali tan-NU Martti Ahtisaari ppreżenta l-Proposta Komprensiva tiegħu għall-Ftehima dwar l-Istejtus tal-Kosovo lis-Segretarju Ġenerali tan-NU li għaddieha lill-Kunsill tas-Sigurtá tan-NU. Dan il-pjan jipprevedi rwol imsaħħaħ għall-Unjoni Ewropea fir-rigward ta' l-implimentazzjoni tiegħu. L-Uffiċċju Internazzjonali Ċivili (ICO) għandu jieħu post l-UNMIK li bħalissa qiegħda titneħħa bil-mod. Il-kap ta' l-ICO għandu jkun ukoll ir-Rappreżentant Speċjali ta' l-UE għall-Kosovo. Tim ta' Pjanar ta' l-UE (EUPT) ilu jaħdem għal xhur sħaħ biex jipprepara l-missjoni l-ġdida ta' l-UE li se tkun il-pilastru fondamentali ta' l-ICO. Illum huwa improbabbli ħafna li l-Kunsill tas-Sigurtá tan-NU se jadotta riżoluzzjoni ġdida li tibdel il-UNSC 1244 (1999) minħabba r-reżistenza tar-Russja li qed tgħedded li tuża l-veto tagħha. Il-Kunsill stqarr li mingħajr riżoluzzjoni ġdida ta' l-UNSC ma jistax ikun hemm missjoni ta' l-UE fil-Kosovo. Dan l-aħħar, sabiex jingħeleb dan in-nuqqas ta' ftehim, il-presidenza ta' l-UE tkellmet dwar arranġamenti interim li jistgħu jsiru għall-preżenza ta' l-UE fil-Kosovo. Il- Kunsill kif biħsiebha taġixxi f'każ li l-Kunsill tas-Sigurtá tan-NU ma jkunx kapaċi jkisser dan il-falliment fin-negozjati? Kif se jintefqu l-flus ta' UE li diġà kienu allokati għall-Kosovo? Il- Kunsill tista' tgħid liema partijiet tal-missjoni ta' l-UE jistgħu jitwettqu f'kull każ? Jeżisti xi pjan B li qed taħdem fuqu l- Kunsill sabiex tegħleb is-sitwazzjoni preżenti?
Extracted from 14572077__OQ__O-2007-0039__MT.txt